નવી દિલ્હી, 21 જુલાઇઃ રાજધાની દિલ્હીમાં તમામ લોકો વરસાદની મજા માણવા માટે ઘરોની બહાર નીકળી ગયા છે, તો કેટલાક વિકેન્ડના કારણે ઘરોમાં સમોસા- પકોડા બનાવવા લાગ્યા. અનેક ઘરોમાં પૂરી, કચોરી આજની મુખ્ય ડીશો હશે, અને કેમ ના હોય, વાતાવરણ જ કંઇક એવું છે. મોસમનો આ હાલ માત્ર દિલ્હીમા જ નથી પરંતુ દક્ષિણ ભારતમાં બેંગ્લોર, ચેન્નાઇ, મેંગ્લોર, તિરુવનતંપુરમ, પશ્ચિમમાં મુંબઇ, નાગપુર, ઇસ્ટમાં ગુવાહાટી, કોલકતા સહિત દેશભરના તમામ શહેરોમાં શાનદાર વરસાદી નજારો જોવા મળી રહ્યો છે.